REALIZACIJA PROJEKTA ETZO

STAROST OTROK **1-6 LET**

CILJI PROJEKTA:

* Spoznavanje odpadnih predmetov in razvijanje spretnosti za ponovno uporabo
* Otrok odkriva domišljijsko igro ob ponujenih predmetih odpadne papirnate in pvc embalaže
* Otrok se seznanja z odpadno embalažo, posodo za ponovno uporabo
1. **REZULTATI PROJEKTA:**

V projektu je sodeloval celoten vrtec od najmlajših do najstarejših otrok. Pri tem smo vključili tudi starše in jih naprosili za pomoč pri prinašanju dotrajanih kuhinjskih loncev. Iz tega smo izdelali glasbeno steno na zunanji leseni hišici, ki je dobila popolnoma novo podobo s funkcijo. Pri tem so v večji meri sodelovali otroci 2. starostnega obdobja in njihovi starši. Tako so otroci dobili tudi priložnost, da so se preizkusili v barvanju lesene hišice ob peskovniku. S pomočjo hišnika pa smo skupaj izdelali glasbeno steno iz dotrajanih loncev, pokrovk,… Otroci 1. starostne skupine in njihovi starši so sodelovali pri prinašanju različne odpadne embalaže (papirnate, kartonske, plastične) v vrtec. Z otroki smo izdelali nekaj didaktičnih pripomočkov za gibanje in igro (čutna pot, barvni storži z veliko kocko, polaganje likov na pripravljeno podlago glede na barvo in obliko, papirnati tulci za nalaganje/ciljanje na kartonske obroče – natikanka, vstavljanje žogic v različno velike odprtine na škatli…). Otroci so ves čas sledili in bili zvesti spremljevalci ter aktivni udeleženci pri nastajanju in kasneje pri uporabi – igri. Spremljali so celoten proces od ideje do realizacije in uporabe.

Projekt se je izvajal spontano in z veliko motivacijo. Neverjetno je kako otroke pritegnejo tovrstni predmeti. Otroci so spoznavali postopek ponovne uporabe in pri njem aktivno sodelovali.

1. **DOSEŽENI CILJI:**

Cilji so bili realizirani. Slogan ponovno uporabo spremeni v navado je pri nas vsekakor realiziran skozi celo šolsko leto saj se trudimo, da zavržemo čim manj odpadne embalaže in jo koristno uporabimo za učenje skozi igro.

V celotnem šolskem letu smo uresničevali še mnoge druge vsebine z ekološko temo, s katerimi se otroci že od zgodnjega otroštva seznanjajo, jih ponotranjajo in so postali del našega življenja in dela v vrtcu.

 Pripravila: Jasmina Fašalek Paldauf